text: Подуване на гърдите | Симптом
  Назад | Начало Медицинска енциклопедия Симптоми Подуване на гърдите
  Подуване на гърдите: състояние, при което се установява уголемяване на едната или двете млечни жлези. Отокът често се съпровожда с признаци като зачервяване на кожата, затопляне в областта, усещане за болезненост и други.
  Гърдата (mamma) е чифтен жлезист орган при бозайниците и човека. Анатомично, гърдите са видоизменени потни жлези. Те са част от вторичните полови белези при женските индивиди. След раждането млечните жлези започват да функционират, като продуцират секрет наречен кърма.
  Подуването на гърдите може да е резултат от:
  Болести на ендокринната система - феминизация, хиперпролактинемия.
  Болести на пикочо-половата система - предменструален синдром, менопауза, мастит, гинекомастия, абсцес на гърдата, фиброкистозна болест на гърдата.
  Болести на органите на кръвообращението - лимфна обструкция на гърдата.
  Новообразувания - рак на гърдата, фиброаденом, интрадуктален папилом.
  Вродени аномалии, деформации и хромозомни аберации - синдром на Клайнфелтер (Klinefelter syndrome), синдром на XX мъже.
  Външни причини за заболеваемост и смъртност - страничен ефект от прием на медикаменти (прием на противозачатъчни).